The Windmill

**The Windmill** er et norsk band som tilhører kategorien symfonisk progressiv rock. Bandet består av medlemmer fra Hurum, Røyken, Oslo, og Asker.

## Historikk
Bandet ble dannet i 2001 av Jean Robert Viita (keyboard, vokal) sammen med Morten Clason (sax, fløyter, gitarer, vokal, keyboard) og Arnfinn Isaksen (bass). Senere kom Bent Jensen (gitarer), Vidar Kleivane (trommer) og Erik Borgen (gitarer, vokal) også med i bandet.

Navnet skal de ha fått etter at Jean Robert Viita oppdaget at rotorbladene til vindmøllene i en vindmøllepark i Tyskland roterte i takt med Camels «Moonmadness» som ble spilt på stereoanlegget i bilen.

Den første konserten var i 2007, som oppvarmingsband for Panzerpappa, på Maiden i Oslo. De hadde ønsket å satse litt mere seriøst enn før og startet innspillingen av deres første album i 2005, da hadde trommeslageren takket for seg og Svend Hjalmar Borgen hadde overtatt trommene. Albumet fikk navnet *To be Continued…*. og kom ut i 2010. 

Debutalbumet fikk god kritikk både i Skandinavia og i andre land. Progrock magasinet Background Magazine sammenlignet musikkstilen deres med band som Yes, Gandalf, Led Zeppelin og Alan Parsons, og skrev at "de som likte disse bandene vennligst skulle kjøp denne CDen, du vil ikke bli skuffet. Disse norske gutta fortjener absolutt mange solgte CD-er". Andre kritikere mente at albumet appellerer til de som liker tidløs progressiv musikk. Trommeslageren hadde sluttet i 2009, men fikk ferdig albumet først, og ny trommeslager var Sam Arne Nøland og senere sluttet også Jensen og ble erstattet av  Stig Andre Clason.

*The Continuation* var deres neste album som kom i 2015. Også dette albumet fikk ganske god kritikk, Prog magasinet skriver at albumet har tydelig inspirasjon fra band som Camel, Jethro Tull og Genesis. Innspillingen av albumet *Tribus* begynte høsten 2016 og ble utgitt i 2018. Albumet består av låter som hadde stått på live-repertoaret en stund, samt helt nye låter som ikke hadde blitt spilt live før. Som de tidligere albumene var det også på dette et langt spor, «The tree», som er på 23:53 minutter. Trommeslageren Nøland fikk spilt ferdig albumet, men han hadde fått en kreftdiagnose og sluttet i bandet, han døde før utgivelsen av albumet. 

Kristoffer Utby ble ny trommeslager og det var mange festivaler og turneer. Men Covid19-pandemien satte en stopper for spillejobbene og de begynte å lage nye låter til neste album. *Mindscapes* ble gitt ut i 2024 og trommeslager Kristoffer Utby valgte å trekke seg etter å ha ferdigstilt trommesporene, ny trommeslager ble Nils Harsem.

## Medlemmer
### Nåværende
* Erik Borgen: vokal, gitar 2003–
* Morten L. Clason: fløyter, saksofoner, akk. gitar, tangenter, vokal 2001–
* Stig André Clason: gitar 2010–
* Arnfinn Isaksen: bass 2001–
* Nils Harsem: trommer 2024–
* Jean Robert Viita: tangenter, vokal 2001–

### Tidligere medlemmer
* Bent Jensen: gitar 2003–2010
* Vidar Kleivane: trommer 2003–2005 
* Svend Hjalmar «Bulle» Borgen: trommer 2005–2009
* Sam Arne Nøland: trommer 2009–2018 
* Kristoffer Utby: trommer 2018–2024

## Diskografi
* *To Be Continued* 2010 (CD, LP, Downloads) Windmill Records
* *The Continuation* 2015 (CD, LP, Downloads) Windmill Records
* *Live With It* 2015 (DVD, BluRay) Limited edition
* *Tribus* 2018 (CD, LP, Downloads) Apollon Records
* *Mindscapes* 2024 (CD, LP, Downloads) Crime Records

## Kilder
* http://www.progarchives.com/artist.asp?id=5760
* https://www.rockarena.co.uk/the-windmill-tribus/
* https://theprogressiveaspect.net/blog/2019/02/06/the-windmill-tribus/
* https://www.discogs.com/artist/2406176-The-Windmill

## Referanser


## Eksterne lenker
* Hjemmeside
* Cover art: Kirsten K.Viita